ניקול זליקמן

ניקול זליקמן (נולדה ב-30 בינואר 2001) היא מתעמלת אמנותית עבר ישראלית. ייצגה את ישראל באולימפיאדת טוקיו (2020) וסיימה במקום השביעי. נולדה, גדלה והתחנכה בכפר סבא, להורים ולסבים ילידי באקו שבאזרבייג'ן הסובייטית, שם הכירו אביה ואמה ונישאו. ב-1993 עברו לרוסיה, ולאחר מכן עלו לישראל. אמה של ניקול, לנה זליקמן, היא מתעמלת קרקע לשעבר. ניקול החלה להתאמן בהדרכתה של אמה כבר מגיל שלוש וחצי. לה אח-תאום ושני אחים גדולים. המאמנת המקצועית שלה היא אלה סמופלוב. ביוני זכתה במדליית כסף בתרגיל החישוק ובמדליית ארד בתרגיל הכדור בקטגוריית הג'וניור באליפות אירופה בהתעמלות אמנותית שנערכה בחולון. במאי אותה שנה זכתה במדליית ארד בתרגיל החישוק בתחרות בטשקנט. בשנה זו החלה זליקמן להתחרות בקטגוריית הבוגרות. בתחרות שהתקיימה בשנה זאת בקאלה שבצרפת זכתה במדליית זהב בקרב רב. באותה שנה התנהל מרוץ על שני הכרטיסים שקיבלה ישראל לאליפות אירופה. לאחר כמה תחרויות החליט איגוד ההתעמלות לשלוח לתחרות את לינוי אשרם וטורי פילנובסקי ושזליקמן תצא כמחליפה בלבד. זליקמן ואגודתה מכבי תל אביב ערערו לבית המשפט על ההחלטה וטענו שהישגיה בתקופה הרלוונטית היו טובים מהישגיה של פלינובסקי אך בית המשפט דחה את הבקשה. בהמשך אותה שנה נפצעה זליקמן ועברה שני ניתוחים. בעקבות זאת הפסידה כמה מן התחרויות החשובות בעונה זאת. בשנת 2018 חזרה זליקמן להתחרות ובחודש מרץ זכתה במדליית כסף בתרגיל הכדור בתחרות גרנד פרי שנערכה בצרפת. ב-6 במאי זכתה במדליית ארד בתרגיל הכדור בתחרות מסבב גביע האתגר שנערכה בספרד, ושבוע לאחר מכן זכתה בשלוש מדליות בתחרות מאותו סוג שנערכה בפורטוגל: מדליית זהב בתרגיל הכדור, כסף בתרגיל החישוק וארד בתרגיל האלות. באליפות אירופה שנערכה באותה שנה במאי בספרד דורגה זליקמן במקום התשיעי בקרב רב (בתחרות זו לא נערכה תחרות על מכשירים בודדים). באליפות העולם שנערכה בספטמבר בסופיה שבבולגריה עלתה זליקמן לשני גמרים (כדור וחישוק) בהם הגיעה למקום החמישי, בנוסף עלתה לגמר הקרב רב ודורגה בו במקום ה-11. באליפות אירופה 2019, שנערכה במאי בבאקו, התמודדה זליקמן כמתעמלת הבכירה של ישראל לאחר שלינוי אשרם נפצעה מספר ימים לפני התחרות. בתחרות לא הוענקו מדליות בקרב רב וזליקמן העפילה לארבעת הגמרים האישיים. בתרגיל החישוק זכתה במדליית ארד. באליפות ישראל שנערכה בתחילת אוגוסט במרכז הספורט הלאומי - תל אביב, זכתה זליקמן במדליית כסף בקרב-רב, ובכך הוכתרה כסגנית אלופת ישראל. בתחרות גביע האתגר שהתקיימה באוגוסט בקלוז'-נאפוקה, רומניה, זכתה זליקמן בתחרות הקרב-רב במדליית ארד. ביום השני של התחרות, השתתפה בארבעה גמרים של מכשיר בודד, בהם זכתה ב-3 מדליות: ארד בתרגיל החישוק, ארד בתרגיל הכדור, וארד בתרגיל הסרט. ביחד עם לינוי אשרם, שזכתה באותה תחרות במדליית זהב בקרב-רב, עשתה היסטוריה בכך שזו פעם ראשונה שבה שתי מתמודדות ישראליות עלו ביחד על הפודיום בתחרות קרב-רב בהתעמלות אמנותית המוכרת על ידי התאחדות ההתעמלות הבינלאומית. באליפות העולם שנערכה באותה שנה בבאקו, אזרבייג'ן, זכתה זליקמן במדליית כסף היסטורית ביחד עם לינוי אשרם, ניקול וורנקוב, ויוליאנה טלגין. המדליות בקטגוריה הצוותית ניתנות למתעמלות האישיות של כל אחת מ-3 המדינות המובילות לאחר סיום המוקדמות ושקלול שמונה הציונים הטובים מבין כל המתעמלות האישיות למדינה. בתחרות הקרב-רב זליקמן סיימה במקום ה-11 עם ציון כולל של 81.750, ומכוח היותה בין ה-16 הראשונות בתחרות זו, השיגה את הקריטריון להשתתפות באולימפיאדת טוקיו 2020. במהלך שנת 2019 חתמה זליקמן על הסכם חסות עם חברת יזמות הנדל"ן "בנייני העיר הלבנה". באולימפידאת טוקיו 2020, עלתה זליקמן לגמר קרב רב מהמקום ה-7 במוקדמות, יחד עם עמיתתה הישראלית המתעמלת לינוי אשרם שהעפילה מהמקום ה-3, הישג שיא ישראלי לענף ההתעמלות האמנותית בתחרויות האישיות. זליקמן סיימה את שלב הגמר במקום השביעי, חברתה לינוי אשרם, זכתה במדליית הזהב האולימפית. בפברואר 2022 הודיעה זליקמן על פרישה מהתעמלות אמנותית, ויציאה ללימודים בפרסום ותקשורת שיווקית בקריה האקדמית אונו. ניקול זליקמן, ברשת החברתית אינסטגרם ניקול זליקמן, באתר olympedia.org ניקול זליקמן, באתר התאחדות ההתעמלות הבין-לאומית ניקול זליקמן, באתר הוועד האולימפי בישראל אורן אהרוני, ברק חקלאי, ילדי המחר / פרויקט לכבוד יום הילד, באתר ynet, 19 בנובמבר 2015 אורן אהרוני, ניקול זליקמן רודפת אחרי החלום, באתר ynet, 13 בספטמבר 2018 איתמר קציר, ממש ליד המקורית, צומחת לינוי אשרם הבאה, באתר הארץ, 18 באוקטובר 2018 אסי ממן, ‏זוסמן וסמופלוב: זו התקופה הכי יפה בהתעמלות, באתר ONE‏, 24 בדצמבר 2020 בסיומו של שבוע מרגש לספורט הישראלי, המשלחת מצפה עדיין להישגים נוספים - מקור ראשון, באתר www.makorrishon.co.il ילדי המחר / פרויקט לכבוד יום הילד, באתר ynet, 19 בנובמבר 2015 Nicole Zelikman tells about Baku roots Profile in www.gymnastics.sport Nicole Zelikman: World Rhythmic Gymnastics Championships in Baku will be great יניב טוכמן‏, התעמלות אמנותית: מדליות כסף וארד לניקול זליקמן באליפות אירופה לנערות, באתר וואלה, 19 ביוני 2016 מערכת וואלה! ספורט‏, מדליית ארד לנבחרת ישראל בהתעמלות אומנותית, באתר וואלה, 23 במאי 2015 אורן אהרוני, מדליית זהב לניקול זליקמן בקרב רב בצרפת, באתר ynet, 19 במרץ 2017 אורן אהרוני, התעמלות אומנותית: פילנובסקי ואשרם ייצאו לאליפות אירופה, באתר ynet, 8 במאי 2017 אורן אהרוני, לינוי אשרם וטורי פילנובסקי יטוסו באליפות אירופה, באתר ynet, 14 במאי 2017 אורן אהרוני, התעמלות אמנותית: מדליית כסף לזליקמן בצרפת, באתר ynet, 25 במרץ 2018 ‏מדליית זהב נוספת לאשרם, זליקמן עלתה איתה על הפודיום, באתר ספורט1, 6 במאי 2018 דיווח על הזכייה בעמוד הפייסבוק של הוועד האולימפי בישראל אורן אהרוני, התעמלות אמנותית: לינוי אשרם רביעית באליפות אירופה, באתר ynet, 3 ביוני 2018 מערכת וואלה! ספורט‏, קרב רב: מדליית כסף והופעה מצוינת ללינוי אשרם באליפות העולם, באתר וואלה, 14 בספטמבר 2018 אורן אהרוני, אליפות אירופה: מדליית ארד לניקול זליקמן בתרגיל החישוק, באתר ynet, 19 במאי 2019 אורן אהרוני, בפעם השלישית: לינוי אשרם אלופת ישראל, באתר ynet, 2 באוגוסט 2019 אורן אהרוני, לינוי אשרם זכתה במדליית זהב בגביע האתגר, באתר ynet, 24 באוגוסט 2019 Linoy Ashram, Vlada Nikolchenko and Ekaterina Selezneva pick up titles in Cluj, באתר איחוד ההתעמלות האירופאי, 25 באוגוסט 2019 אורן אהרוני, היסטוריה: המתעמלות הישראליות זכו במדליית כסף קבוצתית באל' העולם, באתר ynet, 19 בספטמבר 2019 חברת "בנייני העיר הלבנה" תאמץ את ניקול זליקמן, באתר ONE‏, 15 בספטמבר 2019 ניקול זליקמן: "באתי לחלום והצלחתי להפוך את החלום למציאות", באתר www.msn.com אסי ממן, בגיל 21: ניקול זליקמן הודיעה על פרישה, באתר ynet, 3 בפברואר 2022